Žarėnų-Latvelių šv. Mikalojaus bažnyčia

Žarėnų-Latvelių šv. Mikalojaus bažnyčia – bažnyčia, stovinti Žarėnų kaime (vadintame Latveliais), Šiaulių rajone, 5 km į vakarus nuo Šakynos, prie kelio . 1997 m. bažnyčia įrašyta į Kultūros vertybių registrą.

 Istorija 
miniatiūra|200px|left|Bažnyčios fasadas

Dabartinė mūrinė bažnyčia pastatyta 1786–1790 m. Pašventinta 1787 m. – ši data ir laikoma bažnyčios istorijos pradžia.Švęsdami bažnyčios sukaktį, pagerbė saviškius skrastas.lt 2012-06-28 Jai 1793 m. dovanoti 28 margai žemės. Bažnyčiai 1806 m. priklausė Vismaldų kaimas.Žarėnų Šv. Mikalojaus bažnyčia siauliurajonas.lt

 Architektūra 

Bažnyčia pusiau gotiško stiliaus. Pastatas stačiakampio asimetriško plano, su šonine zakristija, pusapskrite apside, išsikišusiu dviejų tarpsnių masyviu bokštu. Sienos iš akmens mūro, nutinkuotos. Viduje vientisa erdvė su lygiomis medinėmis lubomis. Dešinėje prienavio pusėje įrengti laiptai į vargonų chorą, prilaikomą dviejų apskritų kolonų. Vargonai padaryti XIX a. pabaigoje, pastatyti 1904 m. Tais pačiais metais įrengti varpai dingo per Pirmąjį pasaulinį karą. Dabar jų yra trys, kuriais skambina elektros varomas mechanizmas. Virš zakristijos, II aukšte, įtaisytos ložės. Bažnyčią puošia trys orderinių formų altoriai.

Šventorius aptvertas akmens mūro tvora su trejais vartais, jame yra kapinės. Į šiaurę nuo šventoriaus yra klebonija. 

 Šaltiniai 



 Nuorodos 

 Žarėnai-Latveliai. Šv. Mikalojaus parapija (Ssiauliuvyskupija.lt)
 Šiaulių dekanatas. Žarėnų Šv. Mikalojaus bažnyčia parapijos.lt
 Žarėnų Šv. Mikalojaus bažnyčia panoramas.lt

Kategorija:Šiaulių rajono bažnyčios
Kategorija:Lietuvos kultūros vertybės: bažnyčios